EkBass/fiwiki-20250220-pages-articles huggingface dataset:
Nils Rydahl

Nils Rydahl, joka syntyi 1920-luvulla Tanskassa, oli Egmontin ensimmäinen Disney-taiteilijahttp://lambiek.net/artists/r/rydahl_nils.htm. Rydahl on piirtänyt paljon Aku Ankan etu ja takakansia 1960 -luvulla. ==Lähteet== ==Aiheesta muualla== *Nils Rydahl Akupediassa Luokka:Tanskalaiset sarjakuvantekijät
Kuni

Kuni voi tarkoittaa: * Kuni (Mustasaari), kylä Mustasaaren kunnassa * Kuni-no- miya, Japanin keisarillisen suvun haara (ōke) * Kuni (Gunma), kylä Gunman prefektuurissa Japanissa * Kuni-kyō, Japanin pääkaupunki 700-luvulla * Kuni, japaninkielinen nimitys Japanin provinsseille * Kuni (woreda), hallinnollinen alue Etiopiassa
Norra Vallgrund

Norra Vallgrund on kylä Raippaluodon saarella Mustasaaren kunnassa Pohjanmaalla. Kylä sijaitsee noin 7 kilometrin päässä Raippaluodon kirkonkylästä. Kylässä on noin 350 asukasta. Norra Vallgrundin vieressä eteläpuolella sijaitsee Södra Vallgrundin kylä, eikä kylien välillä ole selkeää rajaa. Kylän keskusta on noin kymmenen metriä merenpinnan yläpuolella. Kylässä on yli 30 oppilaan ala-aste ja päiväkoti, jotka palvelevat myös Södra Vallgrundin asukkaita. Keskustassa sijaitsevat myös nuorisoseuraintalo ja kylän kokoontumispaikkana toimiva ravintola Vallan. Muutaman kilometrin päässä kylän keskustasta on satama, jossa on perinteisiä ranta-aittoja ja uimaranta. Kylässä on myös urheilukenttä. Yhdessä naapurinsa Södra Vallgrundin kanssa kylä kuuluu taajamaan nimeltä Norra Vallgrund-Södra Vallgrund. Vuonna 2020 taajaman väkiluku oli 524 ja oli Mustasaaren kolmestatoista taajamasta asukasluvultaan kuudenneksi suurin. Taajaman maapinta-ala on 5,50 km² ja väestöntiheys 95,3 as./km² (2020). Kylä muodostaa oman postinumeroalueen 65920 Norra Vallgrund. Postinumeroalueella asui 329 ihmistä vuonna 2020. == Lähteet == Luokka:Raippaluodon kylät
Riimala

Riimala () on pieni kylä Mustasaaressa Pohjanmaan maakunnassa entisen Sulvan kunnan alueella. Riimala sijaitsee noin 10 kilometrin päässä Sulvan kirkonkylästä. Vaasan keskustaan kylästä on noin 20 kilometriä. Kylä muodostaa oman postinumeroalueensa 65470 Rimal. Riimalan postinumeroalueen sisällä oli 48 asukasta vuonna 2021. Palveluita kylässä ei juuri ole, ekopiste Riimalasta löytyy. Muuten lähimmät palvelut löytyvät Sulvan kirkonkylästä tai Helsingbystä. ==Liikenne== Valtatie 8 Turusta Liminkaan kulkee Riimalan kylän läpi. Kylän pohjoisosasta lähtee yhdystie 6743 Riimalasta Sulvaan. ==Lähteet== Luokka:Sulvan kylät
Ugetsu – kalpean kuun tarinoita

Ugetsu – kalpean kuun tarinoita () on vuonna 1953 valmistunut japanilainen elokuva, jonka on ohjannut Kenji Mizoguchi. Elokuva on kummitustarina keskiajan Japanissa, ja sen pääosassa ovat Masayuki Mori ja Machiko Kyō. Elokuva voitti Hopeisen leijonan parhaasta ohjauksesta Venetsian elokuvajuhlilla 1953. Vuonna 1979 kolmekymmentä suomalaista elokuva- arvostelijaa ja -asiantuntijaa äänestivät kaikkien aikojen sadasta merkittävimmästä elokuvasta, ja Ugetsu oli mukana heistä kuudentoista listalla.Astala, Erkki: Ne sata tärkeintä, Projektio 2/1980 s. 7. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. ==Rooleissa== * Masayuki Mori – Genjurô * Machiko Kyô – Wakasa * Kinuyo Tanaka – Miyagi * Eitarô Ozawa – Tobei * Ikio Sawamura – Genichi * Mitsuko Mito – Ohama * Kikue Môri – Ukon ==Lähteet== ==Aiheesta muualla== *FilmGoer Luokka:Fantasiaelokuvat Luokka:Vuoden 1953 japanilaiset elokuvat
Einar Lagerwall

Erik Viktor Einar Lagerwall (12. joulukuuta 1921 – 11. toukokuuta 1992) oli Ruotsin ensimmäinen Danish Gutenbergin palkkaama taiteilija (1960-luvulla).http://lambiek.net/artists/l/lagerwall_einar.htm. ==Lähteet== Luokka:Ruotsalaiset sarjakuvantekijät Luokka:Vuonna 1921 syntyneet Luokka:Vuonna 1992 kuolleet
Amalthea-ryhmä

Amalthea-ryhmä käsittää Jupiterin neljä sisintä kuuta. Ne ovat läheisessä tekemisessä Jupiterin renkaiden kanssa sillä ne imevät renkaan ainesta sekä myös syöttävät renkaisiin ainesta. Kuiden etäisyys Jupiteriin on 128 000–222 000 kilometriä. Ryhmän jäsenet ovat (alkaen lähinnä Jupiteria kiertävästä) *Metis *Adrastea *Amalthea *Thebe Metis ja Adrastea kiertävät Jupiterin nopeammin kuin itse planeetta pyörähtää. Näiden kahden lisäksi ainoastaan Marsia kiertävä Phobos kiertää emoplaneettansa nopeammin kuin mitä planeetta itse pyörähtää. ==Kuvagalleria== Image:Metis.jpg|Kuva Metiksestä Galileo- teleskoopin kuvaamana. Image:Adrastea.jpg|Galileo-teleskoopin kuva Adrasteasta Image:Amalthea PIA02532.png|Kuva Amaltheasta Galileo-teleskoopin ottamana. Image:thebe.jpg|Kuva Thebestä Galileo-teleskoopin ottamana. Luokka:Jupiterin kuut en:Moons of Jupiter#Regular satellites
Lapin läänin vaakuna

Lapin läänin vaakuna muodostui siten, että halkoisen kilven heraldisesti oikeanpuoleisessa kentässä oli Pohjanmaan ja vasemmanpuoleisessa kentässä Lapin historiallisen maakunnan vaakuna. Kilven päällä oli herttuakunnan kruunu. Historiallisista syistä eli Lapin ja Pohjanmaan vaakunoista johtaen vanhan Lapin läänin vaakunakilven päällä oli kreivikunnan kruunu, mutta vuonna 1997 tapahtuneessa lääniuudistuksessa läänien vaakunoiden kruunut päätettiin yhdenmukaistaa ja kaikkiin – Ahvenanmaan läänin vaakunaa lukuun ottamatta – määrättiin herttuakunnan kruunu. Samalla Lapin läänin vaakunaa muutettiin siten, että kilven kenttien paikat vaihdettiin toisin päin, villimiehen väri määriteltiin hopeaksi aiemman luonnonvärin sijaan ja Pohjanmaan kärppien lukumäärä puolitettiin kuudesta kolmeen. == Heraldiset selitykset == Ahti Hammarin muotoileman, vuonna 1962 vahvistetun vaakunan heraldinen selitys: Juhani Vepsäläisen muotoileman, vuonna 1997 vahvistetun vaakunan heraldinen selitys: == Lähteet == == Katso myös == * Lapin vaakuna Luokka:Suomen läänien vaakunat Luokka:Lapin lääni
Henki elää!

Henki elää! on Ne Luupojat Surf -yhtyeen livelevy ja toistaiseksi ainoa albumi. Se sisältää 28. huhtikuuta 2001 taltioidun Tavastian keikan. Levy julkaistiin samana vuonna. == Kappaleet == # # # # # # # # # # # # # # # # # # # # # # # # # # # == Aiheesta muualla == * Henki elää! discogs.com -sivustolla Luokka:Vuoden 2001 konserttitallenteet Luokka:Ne Luupojat Surfin albumit
Mäyry

Mäyry on kylä Kuortaneen kunnassa, Länsi-Suomen läänissä. Se sijaitsee Kuortaneen länsiosassa rajoittuen pohjoisessa Länsirantaan ja Kirkonkylään, idässä Leppälänkylään, etelässä Heikkilään ja Luhtala-Kivenmäkeen sekä lännessä Nurmoon ja Alavuteen. Mäyryssä sijaitsevat Soile Yli-Mäyryn taidehalli, Kuortane Golfin 9-reikäinen golfkenttä, Rumavuoren näkötorni, isonvihan ja Suomen sodan muistoa vaaliva Piilopirtti sekä Kuortaneen seurakunnan leirikeskus Torppa. Kylän lapset saivat ala-asteopetuksensa Mäyryn koululla yli sadan vuoden ajan, kunnes koulu suljettiin vuonna 2013 Mäyryn koulu on nykyään koirahoitola. Kylällä ovat myös muun muassa Nesteen huoltoasema sekä ravintola Kuharanta. Mäyryn halki virtaa Lapuanjoki ja kylän vesistöihin kuuluu myös Kuhajärvi ja Saarijärvi. Kantatie 66 kulkee niin ikään Mäyryn kautta, kuten myös Veneskosken ja Lehtimäen välinen seututie 697. == Lähteet == == Aiheesta muualla == *Mäyryn kartta === Kirjallisuutta === *Ruismäki, Liisa ym. (toim.): Pirättyy puheelle : Mäyryn kyläkirja : Isomäki, Mäyry, Ruismäki. Mäyryn kyläyhdistys, 2000. ISBN 952-91-2716-2. Luokka:Kuortaneen kylät Luokka:Etelä-Pohjanmaan maakunnan entiset taajamat
Maija Ahtee

Sisko-Maija Ahtee (s. 13. maaliskuuta 1939 Helsinki) on suomalainen fyysikko ja professori emerita. Ahtee on aloittanut uransa matemaattisten aineiden opettajana, mutta siirtynyt tutkimuksen pariin. Tutkimusuransa Ahtee on aloittanut Helsingin yliopistossa, jossa hän suoritti tohtorin tutkintonsa. Myöhemmin Ahtee on siirtynyt fysiikan didaktiikan tutkimukseen, ja työskennellyt ensin Helsingin yliopiston opettajankoulutuslaitoksen fysiikan ja kemian didaktiikan lehtorina ja sitten vuodesta 1997 Jyväskylän yliopiston matematiikan ja luonnontieteiden didaktiikan professorina. Ylioppilastutkintolautakunnan apujäsenenä eli sensorina hän on työskennellyt yli 30 vuotta. Matemaattisten aineiden opettajien liiton toimintaan Ahtee on osallistunut kansainvälisten fysiikkaolympialaisten Suomen joukkueen ja lukion fysiikkakilpailun vetäjänä vuoteen 2000 saakka. Tämän jälkeen Ahtee siirtyi syrjään varsinaisesta joukkueenjohdosta kansainvälisten fysiikkakilpailujen toimeenpanevan komitean sihteeriksi. Vuonna 2007 puolalaisen professori Waldemar Gorzkowskin kuoltua kesken fysiikkaolympialaisten Ahtee nimitettiin kansainvälisten fysiikkakilpailujen toimeenpanevan komitean puheenjohtajaksi vuosiksi 2007–2008. Vuonna 2008 Ahtee siirtyi takaisin sihteerin tehtäviin. Ahtee on saanut ansioistaan useita palkintoja, joista merkittävimpiä lienevät Suomen Leijonan ritarikunnan 1. luokan ritarimerkki sekä Matemaattisten aineiden opettajien liiton kultainen ansiomitali. Maija Ahtee syntyi juristi, asessori Aaro Ahteen ja Lyyli Ida Kyllikki Vartion perheeseen. Hänen sisarensa on professori Liisa Ahtee. ==Lähteet== *Maija Ahtee. Dimensio 5/2007, 15. ISSN 0782–6648. *Lemmetty, M. (2007) Fysiikkaolympialaiset 2007. Dimensio 5/2007, 20–21. ISSN 0782–6648. ===Viitteet=== Luokka:Suomalaiset opettajat Luokka:Suomalaiset fyysikot Luokka:Suomalaiset kasvatustieteilijät Luokka:Jyväskylän yliopiston professorit Luokka:Suomalaiset professorit Luokka:Vuonna 1939 syntyneet Luokka:Elävät henkilöt
Starnberg

Starnberg on kaupunki Baijerin osavaltiossa, eteläisessä Saksassa. Se on Starnbergin piirikunnan hallintokaupunki ja kuuluu Ylä-Baijerin hallintopiiriin. Kaupunki sijaitsee Starnberginjärven pohjoislaidalla noin 25 kilometriä osavaltion pääkaupungista Münchenistä lounaaseen. Vuoden 2020 lopussa kaupungin asukasluku oli 23 511. Sen pinta-ala on 61,84 neliökilometriä ja asukastiheys 380 as./km². == Historia == Varhaisin tunnettu maininta Starnbergistä on peräisin vuodelta 1226. Tuolloin se tunnettiin vielä nimellä Aheim am Würmsee. Andechs-Meranin kreivien omistuksessa ollut Starnbergin linna mainittiin ensimmäisen kerran vuonna 1244 nimellä Starnberch Castrum. Myöhemmin 1200-luvulla linna siirtyi Wittelsbachien omistukseen. 1800-luvulla Starnbergista kehittyi merkittävin kaupunki Starnberginjärven, entisen Würmseen, rannalla. Se kuitenkin pysyi aina 1900-luvulle saakka pienenä kalastajakylänä. Kaupunginoikeudet Starnberg sai vuonna 1912. Kaupungin väkiluvun kehitys: *1871: 1 147 *1900: 2 853 *1910: 3 633 *1919: 4 214 *1929: 4 838 *1939: 5 846 *1950: 9 234 *1960: 10 490 *1970: 10 504 *1978: 17 517 *1990: 20 371 *2000: 21 650 *2010: 23 148 *2015: 22 939 == Kuvagalleria == Starnberg, Stadt und Schloss.jpg|Näkymä Starnberg-järveltä kaupunkiin ja Starnbergin linnalle. Starnberg-1.jpg|Näkymä Starnbergin linnalta kaupunkiin ja Starnbergjärvelle. Starnberg, Villa Böhler, 02.jpg|Villa Böhler. Sen rakensi arkkitehti Ulrich Merk Münchenin taide- ja antiikkikauppiaalle Julius Böhlerille vuonna 1898. Starnberg, Maximilianstraße HB-01.jpg|Starnberg, Maximilianstrasse. Vanhojen huviloiden peruskorjauksen ja uusien liikerakennusten rakentamisen seurauksena kaupungin tärkein kauppakeskus muutti Maximilianstrasselle 1990-luvulla. Starnberg Bücherei- GO.jpg|Starnbergin kirjasto vanhassa raatihuoneessa. == Lähteet == == Aiheesta muualla == * Starnbergin kaupungin viralliset sivut Luokka:Baijerin kunnat Luokka:Saksan kaupungit Luokka:Ylä-Baijeri
Veljet

Veljet on vuonna 2007 valmistunut, suomalainen neliosainen minisarja, jonka on ohjannut Dome Karukoski ja käsikirjoittanut Pekko Pesonen. Se esitettiin MTV3:lla tammikuussa 2008. Sarja kertoo Vihdissä asuvasta 16-vuotiaasta Pyrystä ja hänen ADHD:tä sairastavasta veljestään Otosta.Sarjan verkkosivun teksti tallennettuna 22.1.2009 Internet Archiveen. MTV3. Viitattu 18.12.2019. == Rooleissa == * Mikko Neuvonen – Pyry * Ville Jokinen – Otto * Kirsti Väänänen – Anna-äiti * Timo Tuominen – Niko-isä * Ada Kukkonen – Sanni Sivurooleissa nähdään muun muassa: * Zagros Manuchar – Jani * Eemi Lamberg – Maken pikkuveli ==Lähteet== Luokka:2000-vuosikymmenen suomalaiset draamasarjat Luokka:Minisarjat Luokka:MTV3:n televisio-ohjelmat
Nicolae Mitea

Nicolae Mitea (s. 24. maaliskuuta 1985 Bukarest, Romania) on romanialainen jalkapalloilija, joka pelaa Ajaxissa keskikentän vasempana laitalinkkinä. Hänen parhaimpia ominaisuuksiaan kentällä ovat pallonkäsittelytaito ja juoksunopeus. ==Jalkapalloura== Nicolae Mitea aloitti ammattilaisuransa Dinamo Bukarestissa kaudella 2002–2003. Hyvillä otteillaan hän onnistui saamaan testijakson Ajaxiin pelattuaan vain yhdeksän ottelua Romanian Liga 1:ssa Testijakson aikana hän sai vakuutettua Ajaxin johtokunnan ja hänelle tarjottiin sopimusta seurasta. Ensimmäisellä kaudellaan Ajaxissa hän pelasi 23 ottelua ja teki 7 maalia. Hän voitti kyseisellä kaudella seuransa kanssa Eredivisienin. Samana vuonna hän debytoi vielä Romanian maajoukkueessa. Kaudella 2004–2005 hänen otteensa heikkenivät ja maaleja syntyi vain kaksi. Vuosi 2005 oli hänelle muutenkin vaikea sillä hän loukkaantui ja joutui jättämään melkein jokaisen ottelun väliin kaudella 2005–2006. Seuraavakaan kausi ei ollut Mitealle parempi, sillä hän joutui valmentajansa epäsuosioon, pelejä kertyi vain kahdeksan. ==Lähteet== * Mitean pelaajaprofiili ja kausitilastot Voetball Internationalissa ==Aiheesta muualla== * Mitean pelaajaprofiili AFC Ajaxin sivuilla Mitea Nicolae Mitea Nicolae Mitea Nicolae
Jason Dolley

Jason Scott Dolley (s. 5. heinäkuuta 1991) on yhdysvaltalainen näyttelijä, joka tunnetaan muun muassa Disney Channelin televisiosarjoista Coryn koukerot ja Onnea matkaan, Charlie!. Dolley aloitti näyttelijän uransa 11-vuotiaana. Vuonna 2005 hän sai Young Artist -ehdokkuuden lyhytelokuvasta Chasing Daylight ja voitti palkinnon televisiosarjasta Kuusi miestä ja kaaos. Dolley näytteli yhtä pääosaa Disneyn televisioelokuvassa Minutemen. ==Filmografia== Vuosi Elokuva/Sarja Rooli 2004 Chasing Daylight Dylan 2004–2005 Kuusi miestä ja kaaos (19 jaksoa) T. J. Savage 2006 Enemies (1 jakso) Nuori Mickey Holloway 2006 Saving Shiloh Marty Preston 2006 Kaikki alkoi päiväkirjasta Connor Kennedy 2007 The Air I Breathe Young Pleasure 2007–2008 Coryn koukerot (30 jaksoa) Newt Livingston 2008 Minutemen Virgil Fox 2008 Vaihdokit (1 jakso) (ääni) 2009 Pete lainahöyhenissä Pete 2010–2014 Onnea matkaan, Charlie! (97 jaksoa) PJ Duncan Jessie ( jakso good luck Jessie: NYC Christmas") PJ Duncan ==Aiheesta muualla== *Jason Dolleyn kotisivu * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt Luokka:Yhdysvaltalaiset lapsinäyttelijät
Ben Foster (näyttelijä)

Ben Foster (s. 29. lokakuuta 1980 Boston, Massachusetts, Yhdysvallat) on yhdysvaltalainen näyttelijä. Hänet tunnetaan muun muassa Jake Mazurskyn roolista elokuvassa Alpha Dog sekä X-Men: Viimeinen kohtaaminen -elokuvan Enkelinä. Benin nuorempi veli Jon Foster on myös näyttelijä. Foster kihlautui loppuvuodesta 2016 ja avioitui kesäkuussa 2018 näyttelijä Laura Preponin kanssa. He saivat tyttölapsen elokuussa 2017. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 Kounterfeit Kounterfeit Travis 1998 Olen odottanut sinua I’ve Been Waiting for You Charlie 1998 Breakfast with Einstein Breakfast with Einstein Ryan 1998 1973 1973! Peter 1999 Liberty Heights – vapauden rajat Liberty Heights Ben Kurtzman 2001 Älä jätä minua Get Over It Berke Landers 2002 The Laramie Project The Laramie Project Aaron Kreifels 2002 Big Trouble Big Trouble Matt Arnold 2002 Bang, Bang olet kuollut Bang, Bang, You’re Dead Trevor Adams 2003 Northfork Northfork Cod 2003 Reflex Reflex Eddie 2004 The Punisher The Punisher Spacker Dave 2004 Petollinen on ihmissydän The Heart Is Deceitful Above All Things Fleshy Boy 2005 Panttivanki Hostage Mars Krupcheck 2006 Alpha Dog Alpha Dog Jake Mazursky 2006 X-Men: Viimeinen kohtaaminen X-Men: The Last Stand Enkeli 2007 Klo 15:10 lähtö Yumaan 3:10 to Yuma Charlie Prince 2007 30 päivää kaamosta 30 Days of Night The Stranger 2008 Birds of America Birds of America Jay 2009 Messenger The Messenger Charlie Prince 2009 Pandorum Pandorum Bower 2011 Here Here Will Shepard 2011 The Mechanic The Mechanic Steve McKenna 2011 360 360 Tyler 2011 Rampart Rampart Terry 2012 Salakuljettaja Contraband Sebastian Abney 2013 North of South, West of East North of South, West of East Cass 2013 Kill Your Darlings Kill Your Darlings William Burroughs 2013 Ain’t Them Bodies Saints Ain’t Them Bodies Saints Patrick Wheeler 2013 Lone Survivor Lone Survivor Matt ”Axe” Axelson 2016 Warcraft: The BeginningLesnick, Silas: Full Warcraft Cast Includes Ben Foster, Paula Patton, Dominic Cooper and More! ComingSoon.net. 5.12.2014. Warcraft Medivh 2016 Inferno Inferno Bertrand Zobrist Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso 1996–1997 Flash Forward Flash Forward Tucker ”Tuck” James 26 jaksoa 1998 You Wish You Wish Earl ”Future Shock” 1999–2000 Freaks and Geeks Freaks and Geeks Eli ”Pilot” ”Carded and Discarded” 2000 Eron lait Family Law Jason Nelson ”A Mother’s Son” 2001–2002 Käytäväpeliä Boston Public Max Warner ”Chapter Twenty-Nine” ”Chapter Thirty-Six” 2005 Dead Zone The Dead Zone Darren Foldes ”The Last Goodbye” 2003–2005 Mullan alla Six Feet Under Russell Corwin 22 jaksoa 2007 Kovan onnen kundi My Name Is Earl Glenn ”My Name Is Inmate #28301-016: Part 1” ”My Name Is Inmate #28301-016: Part 2 ” 2012 Robot Chicken Robot Chicken Orville Redenbacher (äänirooli) ”Executed by the State” ==Lähteet== == Aiheesta muualla == * Luokka:Yhdysvaltalaiset elokuvanäyttelijät Luokka:Amerikanvenäläiset Luokka:Vuonna 1980 syntyneet Luokka:Elävät henkilöt
Percy Roycroft Lowe

Percy Roycroft Lowe (2. tammikuuta 1870 Stamford, Lincolnshire – 18. elokuuta 1948) oli englantilainen kirurgi ja lintutieteilijä. Lowe opiskeli lääketiedettä Jesus Collegessa Cambridgessa. Hän palveli siviililääkärinä toisessa buurisodassa ja Etelä-Afrikassa ollessaan hän kiinnostui lintutieteestä. Palattuaan Englantiin hän ryhtyi Sir Frederic Johnstonen yksityislääkäriksi. Tässä ammatissa hän pääsi osallistumaan kuudelle Karibianristeilylle työantajansa kanssa.Natural History Museum Ensimmäisessä maailmansodassa hän toimi lääkintäupseerina sairaankuljetuslaivassa Välimerellä. Lowe työskenteli Kiinassa Dorothea Baten kanssa strutsifossiilien parissa. Marraskuussa 1919 Lowe seurasi virassa William Robert Ogilvie-Grant Natural History Museumin lintuosaston intendenttinä ja jäi eläkkeelle 65-vuotispäivänään 1935. Hänen tilalleen astui Norman Boyd Kinnear. Lowe oli Bulletin of the British Ornithologists' Clubin toimittaja 1920–1925 ja British Ornithologists' Unionin (BOU) puheenjohtaja 1938–1943. Vuonna 1939 hänet äänestettiin Royal Australasian Ornithologists Unionin kirjeenvaihtajajäseneksi. Lowe kuvaili ja nimesi muun muassa jemeninpyyn (Alectoris philbyi) 1934.Zoonomen Lowen kunniaksi on nimetty malawinrusorinta (Sheppardia lowei).BirdLife Suomi == Teoksia == * A naturalist on desert islands (1911) * Struthious remains from China and Mongolia : with descriptions of Struthio wimani, Struthio anderssoni and Struthio mongolicus, spp. nov. lisänä: Note on remains of carinate birds, Dorothea M. A. Bate (Geological Survey of China, 1931).Siris-libraries == Lähteet == Luokka:Brittiläiset ornitologit Luokka:Brittiläiset kirurgit Luokka:Vuonna 1870 syntyneet Luokka:Vuonna 1948 kuolleet
Hackescher Markt

Hackescher Markt on aukio Mitten kaupunginosassa Berliinissä. Se sijaitsee Spandauer Vorstadtin nimellä tunnetulla alueella. Aukio on huomattava liikenteen solmukohta ja berliiniläinen yöelämän keskus. Siellä sijaitsee Berliinin S-Bahnin samanniminen asema ja kulkee neljä Berliinin raitioliikenteen MetroTram-linjaa. Lisäksi aukiolla on öisin linja- autoliikennettä. Aukio sijaitsee Rosenthaler Straßen etelälaidalla, joka vielä 1800-luvulla oli osa Berliiniä kiertävää linnoitusta. Aukiolla kohtaavat lisäksi kadut Oranienburger Straße, Große Präsidentenstraße, Neue Promenade ja An der Spandauer Brücke. == Historia == Hackescher Marktin alue oli alun perin hyvin soista aluetta. Berliinin linnoituksen purkutöiden tultua päätepisteeseen kaupunginkomendantti Hans Christoph Friedrich von Hacke rakennutti alueelle aukion kuningas Fredrik II Suuren pyynnöstä. Aukio sai nopeasti nimen Hackescher Markt. Virallinen nimenanto tapahtui 23. heinäkuuta vuonna 1840. Myöhäisellä 1800-luvulla ja varhaisella 1900-luvulla aukiosta kehittyi julkisen liikenteen myötä liikenteen solmukohta Berliinin sisäkaupungissa. Toisessa maailmansodassa osa aukiota ympäröivästä rakennuskannasta tuhoutui. Sodan jälkeen se jäi Itä-Berliinin puolelle ja alkoi menettää merkitystään 1960-luvulla jälleenrakennetulle Alexanderplatzin kaupunkikeskustalle. Saksan jälleenyhdistymisen (1990) jälkeen aukion rakennuskantaa kunnostettiin ja aukiosta luotiin suurimmaksi osaksi jalankulkuystävällinen alue. Luokka:Berliinin aukiot == Aiheesta muualla == *Hackescher Markt
Hossam Hassan

Hossam Hassan (arab.حسام حسن s. 10. elokuuta 1966 Kairo, Egypti) on peliuransa lopettanut egyptiläinen jalkapalloilija, joka oli pelipaikaltaan hyökkääjä. Häntä pidetään yhtenä Egyptin ja Afrikan parhaimmista pelaajista kautta aikojen. == Ura == Hassan on pelannut Egyptin maajoukkueessa enemmän maaotteluita ja tehnyt enemmän maaleja kuin kukaan muu maan maajoukkueen historiassa. Toukokuussa 2001 hän oli jopa hetken eniten maaotteluita maailmassa pelannut jalkapalloilija 157 ottelullaan. Hossamin viimeinen maaottelu ennen maaotteluransa lopettamista oli helmikuussa 2006 pelattu African Nations Cupin ottelu Senegalia vastaan, jolloin hänestä myös samalla tuli vanhin koskaan turnauksessa pelannut. Hän lopetti uransa Egyptin kolmanneksi suosituimpana joukkueena Al-Ahlyn ja Zamalekin jälkeen pidetyssä Al-Ittihad-seurassa. Hassan on myös voittanut lukuisan määrä mestaruuksia sekä maajoukkueessa että seurajoukkueissaan, ja Afrikan jalkapalloliitto on valinnut hänet Afrikan viimeisen viidenkymmenen vuoden kolmanneksi parhaaksi pelaajaksi. Nykyään Hossam Hassan toimii jalkapallovalmentajana. Hän siirtyi Zamalekin päävalmentajaksi joulukuussa 2009. Hossam Hassan Replaces Henri Michel As Zamalek Coach == Lähteet == == Aiheesta muualla == * Hossam Hassan, World´s most capped player Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1966 syntyneet Luokka:Elävät henkilöt
Tom Tailor

Tom Tailor Group on saksalainen vaatetusalan konserni. Se perustettiin 1962 Hampurissa. Yritys valmistaa pääasiassa klassisia ja ajan tasalla olevia vaatteita miehille, naisille ja lapsille. Vaatteiden hinnat ovat yleensä keskitasoa. Tom Tailorin tuotevalikoimaan kuuluu myös kelloja, hajusteita sekä kenkiä. Päämarkkinat ovat Saksassa, Itävallassa, Sveitsissä, Benelux-maissa ja Ranskassa. 31\. joulukuuta 2009 Tom Tailorin tuotteita myytiin 87 omassa vähittäismyymälässä, Tom Tailor E-Shopissa (Saksa, Itävalta ja Alankomaat), 201 franchise-liikkeessä ja 1 108 shop-in-shopissa 35 eri maassa. Vuonna 2009 Tom Tailor Groupilla oli noin 730 työntekijää ja noin 300 miljoonan euron liikevaihto. Tilikausi oli yhtiön historian paras. == Historia == Yritys perustettiin Hampurissa 26. tammikuuta 1962. Vuonna 1965 Uwe Schröderistä tuli perustaja Hans-Heinrich Pünjerin liikekumppani ja yrityksen hallituksen jäsen. Vuonna 1979 esiteltiin yhtiön ensimmäinen urheiluasutuoteryhmä. 1980-luvun puolivälissä Michael Rosenblat vei Tom Tailorin Yhdysvaltoihin. Rosenblatista tuli 1990-luvun alussa myös yhtiön osakas ja sen hallituksen jäsen. Tom Tailor avasi 1994 ensimmäisen oman kauppansa. Vuonna 1995 yritys lanseerasi lastenmuotimerkin. Vuotta myöhemmin perustettiin ensimmäinen kauppa Saksan ulkopuolelle, Wieniin. Samana vuonna yhtiö esitteli myös ensimmäisen farkkutuoteryhmänsä. Naisten tuoteryhmä lanseerattiin 1999. Juuri ennen uutta vuosituhatta yritys muuttui osakeyhtiöksi. Uwe Schröderistä tuli yhtiön hallituksen puheenjohtaja ja Michael Rosenblatista varapuheenjohtaja. Vuonna 2002 Burkhard Stuhlemmer nimettiin yhtiön hallitukseen, tuoteryhmä "Mini" perustettiin ja ensimmäinen lapsille suunnattu Tom Tailor -kauppa avattiin. Vuonna 2006 avattiin Tom Tailor E-Shop -verkkokauppa (Saksa, Itävalta, Alankomaat).. Seuraavana vuonna markkinoille tulivat nuorten muotilinjat Tom Tailor Denim Male ja Denim Female. ==Tuotelinjat== *Men Casual *Women Casual *Kids & Minis *Denim Male *Denim Female Tom Tailor Group lanseeraa jokaista viittä tuotelinjaansa kohden 12 mallistoa vuodessa. ==Lähteet== == Aiheesta muualla == *Tom Tailor Luokka:Vaatemerkit Luokka:Saksalaiset pörssiyhtiöt
National Space Science Data Center

National Space Science Data Center (NSSDC) () on Nasan osasto, joka luotiin arkistoimaan Nasan avaruustehtävien dataa. NSSDC sijaitsee Nasan Goddard Space Flight Centerissä Greenbeltissä Marylandissä. NSSDC tarjoaa yleisölle ja tutkijoille ilmaiseksi yhteyden Nasan ja sen yhteistyötahojen keräämään tieteelliseen dataan. Varsinainsen tieteellisen raakadatan lisäksi löytyy myös kuvia. NSSDC ylläpitää maailmanlaajuista International Designator-tunnustoa kaikille laukaistuille avaruusaluksille ja kiertoradalla oleville satelliiteille. ==Master Catalog== Master Catalog on julkinen tietojärjestelmä, jonka kautta haluttua dataa voidaan hakea esimerkiksi tehtävän tai kokeen perusteella. ==Aiheesta muualla== *About NSSDC *NSSDC website *Aboat NSSDC Master Catalog *NSSDC Master Catalog Luokka:Nasa Luokka:Elektroniset tietoteokset
Kissanraapimatauti

Kissanraapimatauti (ICD-10 A28.1) on Bartonella-bakteerin aiheuttama, kissan välittämä tarttuva tauti. Yleensä sen saa lapsi kissan raapaisusta tai puremasta. Tauti on Suomessa harvinainen. ==Oireet== Oireet ilmenevät 1–2 viikon kuluttua tartunnasta. Iholle nousee paukama. Tyypillisiä ovat imusolmukkeiden turpoaminen, yleisoireet kuten kuume, päänsärky, kylmät väreet ja pahoinvointi. ==Ennuste ja hoito== Ennuste on hyvä. Hoitona annetaan oireen mukaista hoitoa, myös antibiootteja voidaan käyttää. Luokka:Tartuntataudit
Maastohiihdon maailmancup 2001–2002

Maastohiihdon maailmancup 2001–2002 oli historian 21. virallinen maastohiihdon maailmancup -kausi. Se alkoi Kuopiossa 24. marraskuuta 2001 ja päättyi Lillehammerissa 23. maaliskuuta 2002. ==Loppupisteet== ===Miesten kokonaiscup=== Hiihtäjä Pisteet 1\. Per Elofsson 780 2\. Thomas Alsgaard 777 3\. Anders Aukland 545 4\. Kristen Skjeldal 518 5\. Frode Estil 404 6\. Jaak Mae 401 7\. Cristian Zorzi 327 8\. Johann Mühlegg 322 9\. Jens Arne Svartedal 315 10\. Erling Jevne 307 ===Naisten kokonaiscup=== Hiihtäjä Pisteet 1\. Bente Skari 877 2\. Kateřina Neumannová 763 3\. Stefania Belmondo 760 4\. Kristina Šmigun 649 5\. Julija Tšepalova 612 6\. Hilde G. Pedersen 552 7\. Olga Danilova 488 8\. Gabriella Paruzzi 467 9\. Anita Moen 440 10\. Sabina Valbusa 381 ===Miesten sprintticup=== Hiihtäjä Pisteet 1\. Trond Iversen 328 2\. Jens Arne Svartedal 300 3\. Cristian Zorzi 264 4\. Thobias Fredriksson 254 5\. Håvard Bjerkeli 249 6\. Tor Arne Hetland 247 7\. Björn Lind 205 8\. Jörgen Brink 155 9\. Keijo Kurttila 154 10\. Freddy Schwienbacher 149 ===Naisten sprintticup=== Hiihtäjä Pisteet 1\. Bente Skari 319 2\. Anita Moen 307 3\. Kateřina Neumannová 293 4\. Evi Sachenbacher-Stehle 237 5\. Hilde G. Pedersen 223 6\. Manuela Henkel 209 7\. Maj Helen Sorkmo 203 8\. Sabina Valbusa 201 9\. Petra Majdič 200 10\. Beckie Scott 158 ==Lähteet== *Tulokset FIS:n tietokannassa *Miesten maailmancup-pisteet FIS:n tietokannassa *Naisten maailmancup-pisteet FIS:n tietokannassa 2002 Luokka:Vuoden 2001 maastohiihto Luokka:Vuoden 2002 urheilu
International Designator

International Designator (myös COSPAR ID, Yhdysvalloissa NSSDC ID) on kansainvälinen satelliittien nimeämistapa. Se muodostuu laukaisuvuodesta neljällä numerolla, kolminumeroisesta luvusta joka kertoo monesko laukaisu vuoden aikana on kyseessä, sekä kirjaimesta joka kertoo mikä osa laukaistavasta kokonaisuudesta on kyseessä. Esimerkiksi 1957-001A on Sputnik 1:n kantoraketin tunnus ja 1957-001B on varsinaisen Sputnik 1 -satelliitin tunnus. Epäonnistuneille laukaisuille ei anneta NSSDC ID -tunnusta. Tunnustoa ylläpitää Nasan National Space Science Data Center -osasto. == Lähteet == == Aiheesta muualla == * NSSDC search * * * * * * Luokka:Nasa
Imeläkurjenherne

Imeläkurjenherne (Astragalus glycyphyllos) on Euroopassa kasvava hernekasvi. Suomessa laji on harvinaisuutensa vuoksi luokiteltu äärimmäisen uhanalaiseksi. == Ulkonäkö ja koko == Imeläkurjenherne kasvattaa rennon, 50–150 cm pitkän kaljun varren. Lehdet ovat 3–7-parisia. Lehdykät ovat 2–4 cm pitkiä, soikeita tai puikeita. Kukintoperä on noin puolet tukilehden pituudesta. Kukinto on tiheä keltavihreä terttu. Kukan verhiö on kalju ja liuskat ovat kapeita. Hedelmä on 3–4 cm pitkä, kapea, kaareva ja kaksilokeroinen palko. Imeläkurjenherne kukkii kesä-heinäkuussa.Retkeilykasvio 1998, s. 274. == Levinneisyys == Imeläkurjenhernettä tavataan lähes koko Manner-Euroopassa Iberian niemimaata, Irlantia ja pohjoista Fennoskandiaa ja Pohjois-Venäjää lukuun ottamatta. Kasvia tavataan myös Kaukasuksella ja Turkissa. Yhdysvaltoihin laji on levinnyt ihmisen mukana.Den virtuella floran: Sötvedel Viitattu 19.12.2009. Suomessa imeläkurjenhernettä tavataan luonnonvaraisena Lounais-Suomessa Kiskon ja Suomusjärven alueella. Tulokaslajina sitä on tavattu muun muassa Tampereelta, Porista ja Kotkasta. Uudeltamaalta laji tunnetaan Sipoonkorvesta.Honkanen 2007, s. 9–10. == Elinympäristö == Suomessa imeläkurjenherneen kasvupaikat ovat valoisissa metsissä, joihin se on mahdollisesti tuotu riistan rehukasvina. Muut kasvupaikat ovat lähinnä satamien painolastipaikkoja. == Käyttö == Imeläkurjenhernettä on ainakin Ruotsissa viljelty karjan ja hevosten rehuksi. Sitä lienee käytetty myös riistan rehukasvina. == Lähteet == * Honkanen, Jarmo: Sipoonkorven virkistyskäytön kehittäminen. Ulkoilureittisuunnitelma ja luontoselvitys. Sipoo 2007. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Imeläkurjenherneen levinneisyys Suomessa. Luokka:Kurjenherneet Luokka:Suomen äärimmäisen uhanalaiset kasvit
Brice Guyart

Brice Guyart (s. 15. maaliskuuta 1981 Suresnes) on ranskalainen miekkailija, hänen aseenaan on floretti. Guyart kuului kultaa voittaneeseen Ranskan joukkueeseen Sydneyn olympialaisissa 2000. Hänen lisäkseen joukkueeseen kuuluivat Jean-Noel Ferrari, Patrice Lhotellier ja Lionel Plumenail. Seuraavana vuonna hän voitti muun muassa Ranskan mestaruuden joukkuekilpailusta ja MM-pronssia henkilökohtaisesta. Gyuart saavutti ensimmäisen henkilökohtaisen arvokisavoittonsa voitettuan olympiakultaa Ateenasta 2004. Seuraavana vuonna hän voitti joukkuekultaa MM-kisoissa. ==Saavutukset== ===2000=== * Olympiakulta joukkuekisasta ===2001=== *Ranskan mestaruus joukkuekisasta *MM-pronssia henkiläkohtaisesta ===2003=== *MM- pronssi henkilökohtaisesta ===2004=== *Olympiakulta henkilökohtaisesta ===2005=== *MM-kulta joukkuekisasta == Aiheesta muualla == * viralliset kotisivut Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1981 syntyneet Luokka:Elävät henkilöt
Katisten kartano

Katisten kartano on kartano Hämeenlinnassa, Katisten kaupunginosassa, lähellä Katumajärveä, entisen Vanajan kunnan Mäskälän kylässä. == Historia == Katisten kartanon historia ulottuu 1200-luvulle, kun Birger-jaarli saapui alueelle. Kartono kuului Turun tuomiokirkon omistukseen, mutta Ruotsin kuningas Kustaa Vaasan aikana kartano siirtyi kruunun omistukseen. Tämän jälkeen kartano oli Flemingien, Bärendsien ja Hornien omistuksessa. Edellä mainittujen sukujen jälkeen omistajat vaihtuivat usein. Tunnetuimpia kartanon omistajia 1900-luvulla oli kunnallisneuvos Erik Grenman, jonka omistuksessa kartano oli vuosina 1925-1964. == Kartanon muodostuminen == 1630-luvulla muodostettiin kolmesta Mäskälän kylän talosta Katisten ratsutila, josta puolestaan syntyi 1800-luvun alkupuolella Kantolan säterin kanssa yhdistämällä Katisten kartano. Kartanon vanha puinen päärakennus on rakennettu useammassa vaiheessa ja se on osaksi peräisin 1700-luvun jälkipuoliskolta. Talon nykyinen empireasu on 1800-luvun alkupuolelta. == Nykyinen päärakennus == Kartanon nykyinen punatiilinen päärakennus on vuodelta 1862. Sen rakennutti kauppias Johan Fredrik Lönnholtz, joka oli hankkinut kartanon omistukseensa 1856. Uusgoottilaisen rakennuksen suunnitteli todennäköisesti lääninarkkitehti Carl Albert Edelfelt, joskin mahdolliseksi suunnittelijaksi on mainittu myös lääninkonduktööri Alfred Caween. Samaan aikaan kartanolle rakennettiin englantilaistyyppinen puisto, joka ympäröi kartanon rakennuksia. == Muut rakennukset == Tiilikoristeinen harmaakivinen viljamakasiini on ilmeisesti 1800-luvun keskivaiheilta, ja kokonaisuuteen liittyvät myös talli ja navetta 1920-luvulta. Katisten kartanon maisemakokonaisuuteen liittyy lisäksi Katumajärven länsirantaa seuraileva vanha maantie, jonka varrella on säilynyt yksi kartanon muonamiehenmökeistä. Myös entinen Kruununmylly järven itäpuolella on kuulunut kartanon omistuksiin 1700-luvulta. Kartanon rakennuskanta on suojeltu rakennussuojelulailla 1990. == Nykyaika == Kauppias Johan Fredrik Lönnholtz myi kartanon Vanajanlinnan rakennuttajalle pääjohtaja Carl Wilhelm Rosenlewille 1900-luvun alkupuolella. Lars Krogius osti kartanon vuonna 1966 ja tila siirtyi hänen pojan Jakob Krogiuksen omistukseen vuonna 2002. Kartanon mailla toimii Suomen ensimmäinen ja ainoa Land Rover Experience. == Lähteet == *Kyliä ja kortteleita. Hämeenlinnan ja Hattulan rakennuskulttuuriselvitys. Hämeenlinnan kaupunki ja Hattulan kunta, 2003. ISBN 952-9509-09-X *Katisten kartano Museoviraston Rakennettu kulttuuriympäristö -luettelossa *Katisten kartanon kotisivu === Viitteet === Luokka:Hämeenlinnan kartanot Luokka:Vanaja Luokka:Hämeenlinnan nähtävyydet Luokka:Katinen Luokka:Suomen 1800-luvulla rakennetut rakennukset ja rakennelmat
Eldar Rønning

Eldar Rønning (s. 11. kesäkuuta 1982 Levanger) on norjalainen uransa lopettanut hiihtäjä. Rønning teki kansainvälisen läpimurtonsa vuonna 2005, kun hän saavutti kolme palkintokorokesijoitusta maailmancupin sprinttikilpailuista ja sijoittui sprintin kokonaiscupissa toiseksi Tor Arne Hetlandin takana. Kaudella 2005–2006 hän hiihti myös pitempiä matkoja sijoittuen niillä kolmesti seitsemän parhaan joukkoon. Hän saavutti myös yhden parisprinttiosakilpailuvoiton. Kaudella 2006–2007 Rønning löi itsensä lopulta läpi myös pitkillä matkoilla saavuttaen kolme osakilpailuvoittoa, joista kaksi pitkiltä matkoilta. Maailmancupin kokonaiskilpailussa hän oli kolmas. 2007 Sapporon MM-kisoissa Rønning hiihti avausosuuden Norjan kultaa voittaneessa viestijoukkueessa ja saavutti lisäksi sprinttikilpailusta henkilökohtaisen pronssimitalin. Kaudella 2007–2008 Rønning voitti perinteisen sprinttikilpailun Otepäässä ja sijoittui maailmancupin kilpailuissa kärkikolmikkoon yhteensä kolme kertaa. Liberecin MM-kilpailuissa 2009 hän hiihti avausosuuden kultaa voittaneessa Norjan viestijoukkueessa ja oli 15 kilometrin perinteisen kilpailussa seitsemäs. Kaudella 2010–2011 Rønning voitti Otepäässä perinteisen hiihtotavan 15 kilometrin kilpailun. Oslon MM- kilpailuissa 2011 hän otti hopeaa samassa kilpailumuodossa ja hiihti toisen osuuden kultaa voittaneessa Norjan viestijoukkueessa. Kaudella 2011–2012 hän voitti Holmenkollenin 50 kilometrin yhteislähtökilpailun. Val di Fiemmen MM- kilpailuissa 2013 Rønning oli mukana Norjan kultaa voittaneessa viestijoukkueessa ja oli 50 kilometrillä viides. Seuratasolla Rønning edusti Skogn IL -seuraa. Hän harrastaa juoksua ja jalkapalloa. Rønning lopetti uransa maastohiihtäjänä vuonna 2016. == Lähteet == * === Viitteet === == Aiheesta muualla == * Virallinen sivu Luokka:Norjalaiset maastohiihtäjät Luokka:Vuonna 1982 syntyneet Luokka:Elävät henkilöt
SLM

SLM voi tarkoittaa seuraavia asioita: * Salamancan lentoasema, IATA-koodi SLM * * * Schweizerische Lokomotiv- und Maschinenfabrik, SLM, entinen sveitsiläinen konepajayhtiö * Sudan Liberation Movement, Sudanin vapautusliike * Suomalainen lajityyppi- ja muotosanasto * Surinam Airways, (Surinaamse Luchtvaart Maatschappij). Luokka:Täsmennyssivut
Juha Soukiala

Juha Soukiala on (s. 12. helmikuuta 1983 Espoo) on entinen suomalainen jalkapallomaalivahti. Soukiala on FC Espoon kasvatteja. Kaudeksi 2003 hän siirtyi Veikkausliigan FC Inter Turkuun. Siellä hän jäi kuitenkin vähälle peliajalle ja pelasikin lähinnä seuran tuolloisessa reservijoukkueessa VG-62:ssa. Kaudeksi 2005 Soukiala siirtyi Kakkosen Pargas IF:ään. Kaudet 2006–2007 Soukiala edusti Ykkösen FC Hämeenlinnaa. Ensimmäisen liigaottelunsa Tampere Unitedin paidassa Soukiala pelasi 2. toukokuuta 2009 Vaasan Palloseuraa vastaan. Tätä ennen hän oli pelannut joukkueessa vain muutamia Suomen Cupin ja Liigacupin otteluita. Kaudeksi 2010 Soukiala siirtyi Ykkösessä pelaavaan PK-35 Vantaaseen. ==Lähteet== Luokka:Suomalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Maastohiihdon maailmancup 2000–2001

Maastohiihdon maailmancup 2000–2001 oli historian 20. virallinen maastohiihdon maailmancup -kausi. Se alkoi Beitostølenissä 25. marraskuuta 2000 ja päättyi Kuopiossa 25. maaliskuuta 2001. ==Loppupisteet== ===Miesten kokonaiscup=== Hiihtäjä Pisteet 1\. Per Elofsson 763 2\. Johann Mühlegg 603 3\. Thomas Alsgaard 474 4\. Pietro Piller Cottrer 456 5\. Odd-Bjørn Hjelmeset 439 6\. René Sommerfeldt 384 7\. Fulvio Valbusa 378 8\. Frode Estil 370 9\. Kristen Skjeldal 363 10\. Mihail Botvinov 346 ===Naisten kokonaiscup=== Hiihtäjä Pisteet 1\. Julija Tšepalova 1106 2\. Bente Skari 990 3\. Larisa Lazutina 893 4\. Stefania Belmondo 785 5\. Olga Zavjalova 529 6\. Gabriella Paruzzi 528 7\. Olga Danilova 502 8\. Nina Gavriljuk 481 9\. Kateřina Neumannová 435 10\. Kristina Šmigun 352 ===Miesten sprintticup=== Hiihtäjä Pisteet 1\. Jan Jacob Verdenius 321 2\. Cristian Zorzi 288 3\. Tor Arne Hetland 239 4\. Morten Brørs 214 5\. Trond Einar Elden 212 6\. Thomas Alsgaard 200 7\. Håvard Bjerkeli 177 8\. Thobias Fredriksson 161 9\. Fulvio Valbusa 154 10\. Håvard Solbakken 152 ===Naisten sprintticup=== Hiihtäjä Pisteet 1\. Bente Skari 430 2\. Pirjo Manninen 380 3\. Manuela Henkel 259 4\. Julija Tšepalova 256 = Anita Moen 256 6\. Gabriella Paruzzi 185 7\. Stefania Belmondo 164 8\. Karin Moroder 161 9\. Claudia Künzel 139 10\. Elina Pienimäki 136 ==Lähteet== *Tulokset FIS:n tietokannassa *Miesten maailmancup-pisteet FIS:n tietokannassa *Naisten maailmancup-pisteet FIS:n tietokannassa 2001 Luokka:Vuoden 2000 urheilu Luokka:Vuoden 2001 maastohiihto
Brian Keith

Brian Keith (14. marraskuuta 1921 – 24. kesäkuuta 1997) oli yhdysvaltalainen näyttelijä. Hän syntyi kahden näyttelijän, Robert Keithin ja Helena Shipmanin poikana New Jerseyn Bayonnessa ja teki elokuvadebyyttinsä itsekin jo vuonna 1924. Keith oli Air Medalilla palkittu toisen maailmansodan veteraani. Keith oli luonut pitkän uran jo ennen tähtirooliaan vuosina 1966–1971 näytetyssä Family Affair -sarjassa. Muita elokuvia, joissa hän esiintyi, ovat muiden muassa Tuuli ja leijona (1975) ja Meteori (1979). Hänellä oli rooli myös minisarjassa Kolmas maailmansota (1982). Näyttelijä oli vuosina 1967–1969 kolminkertainen Emmy-ehdokas Family Affairin ansiosta. Keith oli kolmesti naimisissa ja hänellä oli sekä biologisia että adoptoituja lapsia. Hän teki itsemurhan Malibussa, Kaliforniassa 75-vuotiaana sairastettuaan emfyseemaa ja keuhkosyöpää. Kaksi kuukautta aiemmin oli tehnyt itsemurhan hänen tyttärensä, joka on haudattu hänen viereensäBrian Keith (1921 - 1997) – Find A Grave Memorial. == Lähteet == == Aiheesta muualla == * Luokka:Yhdysvaltalaiset näyttelijät Luokka:Itsemurhan tehneet Luokka:Hollywood Walk of Fame Luokka:Vuonna 1921 syntyneet Luokka:Vuonna 1997 kuolleet Luokka:Yhdysvaltalaiset lapsinäyttelijät
Isovesirikko

Isovesirikko eli komeavesirikko (Elatine alsinastrum) on Euroopassa ja Pohjois-Afrikassa kasvava yksi tai monivuotinen harvinainen uposkasvi. Suomessa laji on nykyisin uhanalainen.Ympäristöministeriö: Uhanalaiset putkilokasvit luonnonsuojeluasetuksessa Viitattu 20.12.2009. == Ulkonäkö ja koko == Isovesirikko kasvattaa 5–40 senttimetriä pitkän pystyn tai kohenevan, suikertelevan varren. Varsi on paksu ja niukasti haarova. Säteittäin olevat ruodittomat lehdet ovat korvakkeellisia ja ehytlaitaisia. Uposlehtikiehkurat ovat 8–15 lehtisiä ja soikeita, ilmaversossa lehtiä on 3–5 kappaletta ja ne ovat muodoltaan tasasoukkia. Kukat ovat perättömiä ja sijaitsevat yksittäin ilmaverson lehtien hangoissa. Kukan verhiö ja teriö ovat neljälehtisiä. Heteitä on kahdeksan. Isovesirikko kukkii heinä-syyskuussa.Retkeilykasvio 1998, s. 155. Kasvi tuottaa runsaasti siemeniä, jotka voivat säilyä maassa vuosikausia siemenpankkina. Se leviää myös kasvullisesti katkenneista varren palasista.Uotila 1997, s. 139. == Levinneisyys == Isovesirikon levinneisyysalue on laaja, mutta se on kaikkialla harvinainen. Lajia tavataan suurimmassa osassa Eurooppaa, Pohjois-Afrikassa ja Turkissa. Pohjoismaissa isovesirikkoa tavataan ainoastaan Suomessa, ja sitä ei myöskään esiinny Baltiassa. Suomessa lajia on tavattu Satakunnasta Kymenlaaksoon, Hämeeseen ja Pirkanmaalle. Laji on voimakkaasti taantunut ja vahvimmat esiintymät ovat nykyään Satakunnassa ja Varsinais-Suomessa. == Elinympäristö == Isovesirikko kasvaa savisissa ojissa, savenottokuopissa ja vesihaudoissa matalassa vedessä tai joskus täysin upoksissa. Suomessa lähes kaikki kasvupaikat ovat ihmisen muovaamia. Perinteisen laidunnuksen loppuminen, salaojitus sekä lammikoiden umpeenkasvu ja kuivaaminen ovat suuresti vähentäneet isovesirikolle sopivia kasvupaikkoja. == Käyttö == Isovesirikkoa kasvatetaan myös akvaariokasvina.Aquahoito (vanhentunut linkki) == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uotila, Pertti: Isovesirikko. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 139. === Viitteet === == Aiheesta muualla == * Kasviatlas 2020: Isovesirikon levinneisyys Suomessa. * Kuva Luokka:Vesirikot Luokka:Silmälläpidettävät kasvit Luokka:Suomen erittäin uhanalaiset kasvit
Tajine

Tajine tai tagine ( /tˁaːdʒiːn/) on sekä pohjoisafrikkalaisen kannellisen savipadan että padassa valmistetun ruoan nimitys. Perinteinen tajinepata on raskaasta savesta tehty kaksiosainen pata: laakea matalareunainen alusta ja iso kartiomainen kansi, joka asetetaan alustan päälle ruoan valmistumisajaksi. Savipata voi olla lasitettu tai lasittamaton. Kartion muoto edistää höyrystyneen veden palaamista alustalle, joka mehevöittää ruokaa. Alustan voi sitten ruoan valmistuttua nostaa pöydälle tarjoiluastiana. Tajineja on monen kokoisia, mutta pienin on tarkoitettu kahdelle hengelle. == Aiheesta muualla == * Tajine-reseptit * Tajine-resepti Luokka:Algerialainen keittiö Luokka:Marokkolainen keittiö Luokka:Tunisialainen keittiö Luokka:Ruokalajit
Willie Anderson

William Law "Willie" Anderson (21. lokakuuta 1879 – 25. lokakuuta 1910) oli Skotlannissa syntynyt, vuodesta 1896 Yhdysvalloissa asunut golfaaja. Andersonin merkittävimpiä saavutuksia olivat voitot US Openissa (1901, 1903, 1904, 1905) ja Western Openissa (1902, 1904, 1908, 1909). Hänet kelpuutettiin World Golf Hall of Fameen postuumisti vuonna 1975. Anderson kuoli Philadelphiassa neljä päivää sen jälkeen, kun oli täyttänyt 31 vuotta. Ennenaikaisen kuoleman syystä levitettiin useita teorioita, mutta virallisiin arkistoihin syyksi merkittiin epilepsian komplikaatiot.http://www.northberwick.org.uk/anderson.html == Lähteet == Luokka:Skotlantilaiset golfaajat Luokka:Yhdysvaltalaiset golfaajat Luokka:Vuonna 1879 syntyneet Luokka:Vuonna 1910 kuolleet
Hanna Marsh

Hanna Marsh (oik. Hanna Suonpää; s. 21. joulukuuta 1978 Jyväskylä) on helsinkiläinen säveltäjä, sanoittaja, sovittaja, laulaja, pianisti ja esiintyvä taiteilija. ==Ura== Hanna Marsh aloitti balettiopinnot kolmevuotiaana, pianonsoiton opinnot viiden vuoden ikäisenä ja kuorossa laulamisen ollessaan kahdeksanvuotias. Marsh opiskeli laulua Jyväskylän Suomalaisessa konservatoriossa pop-jazz-linjalla vuosina 2000–2003. Lauluopintojensa jälkeen Marsh on opiskellut muun muassa mimiikkaa ja musiikkiteatteria. Marshin esikoisalbumi Chameleon Girl: Sleeping Under the Rising Sun ilmestyi syksyllä 2006 ja toinen albumi Play helmikuun lopussa 2008. Vuonna 2008 Marsh osallistui Eurovision laulukilpailun Suomen-karsintaan kappaleella ”Broken Flower”. Marsh on näytellyt ääniroolissa elokuvissa Helinä-keiju (2008), Helinä-keiju ja kadonnut aarre (2009) ja Helinä-keiju ja suuri keijupelastus (2010). Hän laulaa Helinä-keiju ja kadonnut aarre -elokuvassa kappaleen ”Ystävyyteen”.HannaMarsh.com Hän on toiminut myös laulun ja intialaisen musiikkiterapian laulujoogan opettajana.Laulujooga - Hanna Marsh Marsh on säveltänyt musiikin Ramandan tanssi-musiikkinäytelmään (2011). == Diskografia == ===Albumit=== * Chameleon Girl: Sleeping Under the Rising Sun (2006) * Play (2008) == Dubbaukset == ==Lähteet== == Aiheesta muualla == * Hanna Marshin kotisivut * * Hanna Marsh MusicBrainz-sivustolla * Hanna Marsh lauluntekijänä - Fono.fi Luokka:Suomalaiset laulaja-lauluntekijät Luokka:Suomalaiset pianistit Luokka:Suomalaiset kosketinsoittajat Luokka:Vuonna 1978 syntyneet Luokka:Elävät henkilöt
Kölnin hallintopiiri

Kölnin hallintopiiri () on hallintopiiri Nordrhein-Westfalenin osavaltiossa, Saksassa. Se sijaitsee osavaltionsa lounaisosassa. Hallintopiirissä on arviolta 4 422 371 asukasta (vuonna 2015) ja sen pinta-ala on 7 364 neliökilometriä. Hallintopiirin keskuskaupunki on Köln. Hallintopiiri koostuu kahdeksasta piirikunnasta ja neljästä piirittömästä kaupungista. Kuntia hallintopiirissä on yhteensä 99. == Lähteet == == Aiheesta muualla == * Hallintopiirin internetsivut *
Düsseldorfin hallintopiiri

Düsseldorfin hallintopiiri () on hallintopiiri Nordrhein-Westfalenin osavaltiossa, Saksassa. Se sijaitsee osavaltionsa luoteisosassa Ruhrin alueella. Hallintopiirissä on arviolta 5 173 623 asukasta (vuonna 2015) ja sen pinta-ala on 5 292 neliökilometriä. Sen pääkaupunki on Düsseldorf. Hallintopiiri on jaettu viiteen piirikuntaan ja kymmeneen piirittömään kaupunkiin (). Piirittömiä kaupunkeja hallintopiirissä ovat Duisburg, Düsseldorf, Essen, Krefeld, Mönchengladbach, Mülheim, Oberhausen, Remscheid, Solingen ja Wuppertal. == Lähteet == == Aiheesta muualla == * Hallintopiirin internetsivut *